Rusia ar putea fi una dintre regiunile de pe planetă
în care a avut loc o intensă activitate OZN de-a lungul timpului.
Aceste maşini zburătoare au fost văzute deasupra Uniunii Sovietice.
Sovieticii ştiau ceva despre OZN-uri. Aveau secrete.
Ruşii deţin nu mai puţin de cinci OZN-uri prăbuşite şi recuperate.
Există dovezi incontestabile
că Rusia deţine un tezaur virtual de informaţii care demonstrează
că extratereştri au vizitat Pământul în trecut.
Încă din zorii civilizaţiei,
omenirea şi-a pus originile pe seama zeilor
şi a altor vizitatori din stele.
Să fie, oare, adevărat ?!
Chiar ne-au ajutat fiinţe extraterestre să ne scriem istoria ?
Dacă da...
dovada finală s-ar putea afla în dosarele secrete ruseşti ?
EXTRATEREŞTRI ANTICI
DOSARELE SECRETE ALE RUSIEI Sezonul 11, episodul 12
Traducerea şi adaptarea: VLAD[ONE]
Moscova, Rusia. 25 decembrie 1991.
La ora 19:00, preşedintele sovietic Mihail Gorbaciov
apare la televiziunea naţională pentru a-şi anunţa demisia.
Drept urmare, mă retrag din poziţia de preşedinte al Uniunii Sovietice.
După câteva momente, drapelul sovietic este coborât de pe Kremlin.
Una dintre cele două superputeri mondiale...
... se prăbuşise.
Din 1922 până în 1991,
Rusia s-a aflat sub regimul restrictiv
al Uniunii Republicilor Sovietice Socialiste (U.R.S.S., n.t.) ,
instaurat peste o bună parte din nordul Asiei şi estul Europei.
Regimul sovietic s-a caracterizat prin brutalitate,
persecuţie şi cultul secretomaniei.
A fost vorba, într-o mare măsură, despre ideea că orice se întâmplă
în interiorul graniţelor rămâne în interior,
altfel, consecinţele erau fatale.
A fost un regim închis şi extrem de secretos,
care ascundea adevărul nu doar de noi, cei din Vest,
ci şi de propriul popor.
Una dintre problemele de apărare a acestui vast teritoriu al Rusiei
este insecuritatea graniţelor sale.
Deci, pentru a cuceri spaţiul,
se crease o obsesie privind securitatea naţională.
Secretomania a fost ridicată la rang de politică de stat,
mai mult, poporul rus agrea ideea
că majoritatea lucrurilor trebuie să rămână secrete.
Când Uniunea Sovietică s-a destrămat,
la fel s-a întâmplat şi cu principala agenţie de securitate, KGB.
Brusc, dosarele secrete ale KGB deveneau vulnerabile,
multe aflându-se în posesia foştilor agenţi,
dispuşi să le vândă cui oferea mai mult.
Câteva mii au fost sustrase de Vasiliy Mitrokhin,
care a activat în cadrul arhivei de informaţii externe a KGB
între anii 1972 şi 1984.
Documentele sustrase conţineau
informaţii despre depozitele secrete de armament,
despre spionii ruşi, ba chiar şi despre OZN-uri.
În Uniunea Sovietică s-a înregistrat
un număr însemnat de evenimente OZN.
Cercetătorii din Vest nu aveau nicio idee
despre ce se întâmpla în spatele Cortinei de Fier.
Acum ştim că au fost mii şi mii de cazuri OZN în perioada sovietică.
Au apărut o serie de consemnări, iar acum avem acces la ele.
Ar putea exista dovezi decisive despre un contact extraterestru
în dosarele secrete KGB care ies acum la iveală ?
Adepţii paleoastronauticii spun că da,
sugerând că recentele descoperiri demonstrează
atât faptul că sovieticii au muşamalizat incidentele OZN,
cât şi existenţa dovezilor despre vizite extraterestre în trecutul îndepărtat.
Leningrad, Rusia. 1 decembrie 1934.
Sergei Kirov, un lider al Partidului Comunist,
contracandidat al lui Joseph Stalin, este ucis.
Asasinatul marchează începutul
celei mai întunecate perioade din istoria Uniunii Sovietice...
Marea Epurare.
În absenţa lui Kirov, puterea lui Stalin creştea,
permiţându-i să declanşeze o campanie nemiloasă de persecuţii politice,
cu scopul de a elimina dizidenţii şi de a-i consolida autoritatea.
Printre milioanele de oameni arestaţi şi interogaţi în acea perioadă,
s-a aflat şi respectatul savant şi filosof rus dr. Genrikh Ludvig.
O fiinţă umană fenomenală !
Putea vorbi 20 de limbi antice şi moderne,
avea cunoştinţe enciclopedice incredibile.
Dr. Ludvig a fost acuzat că ar fi spion al Vaticanului,
astfel, petrecând zeci de ani într-un gulag, lagăr de muncă sovietic.
În 2011, la 38 de ani de la moartea sa,
un articol publicat în ziarul Sovershenno Sekretno (Top Secret) ,
dezvăluia adevăratul obiectiv al colaborării sale cu Vaticanul
şi, posibil, motivul arestării sale.
Motivul pentru care a fost acuzat că ar fi spion
este pentru că, în anii 1920, student fiind la arhitectură,
a vizitat Vaticanul şi i s-a permis accesul la biblioteca secretă.
Acolo a găsit manuscrise care descriau civilizaţii extraterestre.
Dr. Genrikh Ludvig descoperise o serie de manuscrise
din care reieşea că au existat contacte extraterestre de-a lungul istorie,
cu civilizaţiile antice din Egipt, Israel şi Mesopotamia.
Aceste manuscrise vorbesc, de exemplu, despre piramide,
pe care le descriu ca fiind maşini de produs energie.
La revenirea în Uniunea Sovietică a fost tratat cu răceală,
deşi, probabil că a fost cel mai mare cercetător din acea perioadă
în ceea ce priveşte conceptul paleoastronauticii.
Chiar să fi descoperit dr. Ludvig manuscrise antice la Vatican,
texte ce descriu extratereştri veniţi pe Pământ ?
A fost acuzat de spionaj în încercarea
de a tăinui descoperirile sale controversate ?
Adepţii paleoastronauticii spun că da,
susţinând că nu doar Ludwig a fost redus la tăcere
pentru cercetările sale.
Când Vladimir Lenin a pus mâna pe putere, în 1917,
el a stabilit ca prim obiectiv eliminarea religiei.
De asemenea, regimul comunist a suprimat un concept filosofic
care se răspândea în Rusia la începutul secolului 20...
... cosmismul.
Există o tradiţie rusească,
apărută la sfârşitul secolului 19, numită "cosmism".
Bazele au fost puse de un filosof, Nikolai Fyodorov,
în perioada 1870 - 1880.
Acelaşi care l-a inspirat pe tatăl rachetei sovietice,
cel care a proiectat rachetele care l-au dus pe primul om în spaţiu.
Adepţii considerau că civilizaţia umană îşi are originile în cosmos
şi că ne este destinat, ca fiinţe umane,
să ne întoarcem în spaţiu,
că ar trebui să ne întoarcem la "leagănul civilizaţiei".
După moartea lui Joseph Stalin,
multora dintre adepţii care susţineau ideea
unui paleo-contact cu extratereştri...
li s-a permis să-şi exprime public opiniile.
În 1961, fizicianul rus Matest Agrest publica un articol controversat,
în care susţinea că extratereştri au făcut vizite civilizaţiilor antice.
Teorii similare au fost propuse
şi de scriitorul Alex. Kasantsev sau astronomul Iosif Shklovskii.
Deşi aceştia din urmă nu au fost persecutaţi ca cei de dinaintea lor,
totuşi susţineau că regimul sovietic făcea eforturi să le ascundă teoriile.
Ideea că au existat astronomi sovietici
care s-au ocupat serios de acest subiect
mă duc cu gândul la faptul că suntem pe drumul cel bun.
Iar acum avem posibilitatea să accesăm informaţii
care au fost cenzurate vreme de zeci de ani.
Ar fi posibil ca adevărul despre contactele extraterestre
să fi fost ascuns în spatele Cortinei de Fier a fostei Uniuni Sovietice ?
Posibile indicii ar putea fi identificate prin examinarea unui sit misterios,
care ar putea deţine dovezi despre o vizită antică extraterestră.
Arkaim a fost declarat Stonehenge-ul Rusiei.
Cineva, posibil extratereştri,
a identificat zona ca având o energie aparte.
Rusia.
Având uimitoarea suprafaţă de 17 milioane kmp,
este cea mai mare ţară de pe planetă.
De asemenea, uriaşul său teritoriu prezintă
cea mai mare diversitate geografică,
cuprinzând şi unele dintre cele mai extreme zone din lume,
respectiv păduri nemărginite...
... tundra îngheţată...
... munţi izolaţi...
... şi deşerturi aride.
În ciuda suprafeţei sale,
mai mult de 50% din teritoriu este nelocuibil
şi, în mare măsură, neexplorat.
Rusia este de două ori mai mare decât Statele Unite.
Ca şi comparaţie, SUA acoperă patru fusuri orare,
în vreme ce Rusia acoperă 11 fusuri orare.
Mărimea Rusiei... climatul ei aspru...
în special în regiunile nordice, o fac dificilă de explorat.
Una dintre cele mai misterioase regiuni ale Rusiei
este o vale din nordul Kazakhstanului,
unde, în 1987, arheologii de la Universitatea din Chelyabinsk
descopereau vestigiile unei aşezări antice,
care datează aproximativ din secolele 20 - 17 î.e.n.
Multe dintre structurile originale ale acestui sit megalitic,
denumit Arkaim, nu mai există,
însă arheologii au refăcut aspectul lui original,
care consta în ziduri circulare uriaşe,
fiind asemănător cu Stonehenge.
Arkaim a fost declarat Stonehenge-ul Rusiei.
Fascinant e că se află la aproximativ aceeaşi latitudine cu Stonehenge.
S-a sugerat că a fost amplasat acolo
în scopuri astronomice şi de supraveghere.
Se pare că Arkaim, la un moment dat,
a fost un fel de observator, ceea ce mi se pare fascinant,
asta însemnând că, în lumea întreagă,
strămoşii se ocupau şi cu astfel de lucruri,
care ar putea explica această fascinaţie ancestrală pentru stele.
Felul în care a fost construită structura, rotundă, cu un scuar central...
... la origine, exista un cerc interior,
înconjurat de un alt cerc la exterior,
mulţi asemănând-o cu Mandala budistă...
... sau o reprezentare miniaturală a Universului.
Arheologii au descoperit că Arkaim a înglobat elemente
care redau nu mai puţin de 18 evenimente astronomice,
cum ar fi solstiţiile şi echinocţiile,
iar printre ruine a fost descoperită statuia unui bărbat privind către cer.
În plus, la acest mister se adaugă
anomalii bizare ce au fost semnalate în regiune,
care au loc şi în zilele noastre,
cum ar fi incoerenţe magnetice, lumini şi ceţuri inexplicabile.
Dacă avem în vedere luminile stranii,
ceaţa nefirească, anomaliile magnetice, halucinaţiile neobişnuite...
lucruri care li s-au întâmplat oamenilor acolo,
pare a fi vorba de un fel de nod energetic sau vortex...
care a fost utilizat de extratereştri după ce au construit structura.
Dacă ne uităm la forma structurii Arkaim,
ar fi putut fi platforma unei navete, de pe care să fie lansată.
Chiar ar fi putut fi Arkaim un loc vizitat de extratereştri
în urmă cu mii de ani ?
Astfel s-ar putea explica de ce structurile găsite aici
au fost construite cu o atât de precisă aliniere astronomică ?
Adepţii paleoastronauticii spun că da,
sugerând că dovezi palpabile ale unei astfel de vizite
ar putea exista în Munţii Ural din imediata apropiere.
Munţii Ural sunt foarte vechi
şi se întind din nordul Rusiei şi până în sud.
Într-un fel, împart Rusia în două, între Europa şi Asia.
Într-adevăr, locuitorii de aici asistă la unele fenomene ciudate.
Zeci de turişti în Munţii Ural au raportat sfere de foc ciudate
şi navete cu formă de trabuc.
Însă şi mai ciudat este ceea ce s-a găsit în pământ.
În 1991, geologii organizează o expediţie,
cu speranţa că vor identifica filoane aurifere.
În timpul prospecţiunilor de lângă Kozhim şi râul Balbanyu,
la 1.000 de km Nord de Arkaim,
savanţii fac o descoperire neaşteptată.
La o adâncime de nouă metri,
ei dezgroapă mici bobine şi arcuri metalice.
Solul nu fusese atins de zeci de mii de ani.
Zona în care au fost găsite avea o suprafaţă de zeci de kilometri.
Ca şi cum ceva ar fi explodat acum mii de ani,
iar fragmentele s-au împrăştiat peste tot.
Fragmentele metalice, unele fiind de ordinul milimetrilor,
au fost trimise la Academia de Ştiinţe din St. Petersburg, pentru analize.
Forma lor duce cu gândul la o tehnică de prelucrare,
mai degrabă decât la minerale de origine naturală.
S-a constatat că fragmentele sunt din tungsten,
un metal folosit la navetele spaţiale şi rachetele militare,
datorită rezistenţei sale la temperaturi înalte.
Aceste arcuri metalice sunt din cupru, dar şi din tungsten şi molibden,
ambele fiind metale foarte rare.
Avem de-a face cu nanotehnologie.
Privite la microscop, prezintă o structură uniformă.
Singura modalitate prin care le-am putea realiza, chiar şi astăzi,
este prin intermediul tehnologiei asistate de calculator,
nu se pot face de mână.
Acestea reprezintă dovezi că cineva a avut o tehnologie
suficient de avansată încât să construiască astfel de circuite
pe care, în mod normal, le întâlnim la semiconductori,
piese de calculator, echipamente avansate tehnologic,
unde se folosesc metale care nu sunt la îndemâna oricui.
Deci, aceste spirale sunt dovezi clare
că a existat o civilizaţie foarte avansată pe Pământ, în apropierea Arkaim.
Ar fi putut extratereştri să viziteze Uralii în trecut ?
Şi dacă da, au lăsat în urmă dovezi ale unei tehnologii avansate ?
Ar fi putut ei ajuta la construirea observatorului preistoric Arkaim,
aşa cum susţin adepţii paleoastronauticii ?
Posibile indicii suplimentare s-ar putea găsi
prin examinarea unor mărturii mult mai recente
despre vizite nepământene.
A adunat sute de cazuri OZN.
Uniunea Sovietică nu le-a recunoscut public,
însă acum avem informaţii că au fost adevărate.
Moscova. 17 mai 1967.
Într-o clădire guvernamentală, are loc o întrunire a savanţilor desemnaţi
să cerceteze amănunţit semnalările de nave zburătoare neidentificate.
Este primul grup sovietic oficial pentru studierea OZN-urilor,
iar şase luni mai târziu, la 10 noiembrie,
guvernul îi permite reprezentantului grupului, astronomul Felix Ziegel,
să prezinte rezultatele la Televiziunea de Stat Sovietică.
Felix Ziegel a cerut oamenilor să ia legătura cu grupul, dacă deţin informaţii.
Acesta a fost un extraordinar pas înainte.
Anterior, nu se ştia mai nimic despre o preocupare oficială
şi, brusc, apare cineva la televizor şi vorbeşte liber despre subiect,
invitând oamenii să trimită informaţii.
E inutil să mai spun
că au fost raportate o sumedenie de apariţii de OZN-uri,
însă, în scurtă vreme, proiectul a fost marcat de controverse şi dezacorduri.
La scurt timp după apariţia la TV, autorităţile au dizolvat grupul,
temându-se că ar putea ieşi la iveală informaţii
despre testele militare secrete.
Însă Ziegel a continuat să adune cantităţi însemnate de informaţii,
inclusiv declaraţii ale piloţilor ruşi.
Şi-a publicat o parte dintre descoperiri
într-o antologie din 1968, intitulată "Cosmosul locuit".
L-am întâlnit pe Felix Ziegel la Moscova.
Adunase sute de cazuri OZN.
Mi-a spus că aceste obiecte zburătoare
au fost văzute în întreaga Uniune Sovietică.
Unele erau mici, altele mari şi rotunde.
Părea a fi tehnologie extraterestră,
întrucât atingeau viteze incredibile, la care omul nu ar fi supravieţuit.
Deşi, oficial, autorităţile denunţau cercetarea lui Ziegel,
i-au permis să-şi continue munca şi chiar să-şi revizuiască descoperirile.
Dar de ce ?
Adepţii paleoastronauticii sugerează că autorităţile
ar fi fost la curent cu existenţa unei prezenţe extraterestre pe cer
şi i-au folosit pe Ziegel şi grupul pentru cercetarea OZN
pentru supravegherea acestui fenomen.
Au ieşit la iveală o serie de înregistrări de la Forţele Aeriene şi KGB,
demonstrând că, cu precădere în perioada 1950 - 1970,
sovieticii au acordat mare atenţie fenomenului OZN.
Savanţii sovietici au fost nevoiţi să inventeze modalităţi incredibile
prin care să facă schimb de informaţii cu colegii din Occident.
Astfel, îşi ascundeau mesajele printre litere,
în diferite tipuri de corespondenţă.
De ce ar risca cineva să fie reţinut
pentru mesaje codificate trimise oamenilor şi savanţilor
din afara Cortinei de Fier,
dacă nu ar fi sigur că lucrurile despre care scrie sunt adevărate ?
În perioada 1960 - 1970,
interesul autorităţilor sovietice pentru OZN a rămas secret,
însă lucrurile s-au schimbat după 20 septembrie 1977,
când numeroşi locuitori din Petrozavodsk
au raportat că au văzut un obiect luminos plutind pe cer,
deasupra oraşului, vreme de mai bine de cinci minute.
O copie a fotografiei originale s-a păstrat şi, surprinzător,
OZN-uri similare au fost raportate peste tot în Rusia şi Europa de Est
într-un interval de patru ore.
La scurt timp după acest eveniment OZN,
URSS înfiinţa, în cadrul Academiei Ruse de Ştiinţe, "comisia OZN".
În 1984, general-maiorul Pavel Popovich,
al optulea om care a ajuns în spaţiu,
a fost numit la conducerea acestei echipe de investigaţii.
Pavel Popovich a obţinut o mulţime de informaţii,
inclusiv dosarele KGB despre OZN-uri, 124 de pagini, în 1992.
A declarat că ştia despre existenţa a trei baze subacvatice
operaţionale ale extratereştrilor.
Ar trebui să acordăm atenţie acestui om.
A avut două întâlniri de gradul 3, una foarte importantă în 1978,
când zbura înapoi din America în Rusia.
A văzut o navă triunghiulară enormă...
cât un teren de fotbal sau chiar mai mare,
care se deplasa cu o viteză considerabilă.
Adică a depăşit cu uşurinţă avionul comercial pilotat de Popovich.
Şi apropo, nu a fost singurul care a văzut acea navă.
A discutat cu mulţi dintre pasageri,
majoritatea erau academicieni ce se întorceau de la o conferinţă,
mulţi dintre ei văzuseră nava.
Chiar a avut general-maiorul Pavel Popovich
o întâlnire cu o navă extraterestră ?
Şi chiar să fi găsit dovezi despre baze extraterestre subacvatice
în dosarele secrete ale KGB ?
Adepţii paleoastronauticii spun că da,
sugerând că dovezi şi mai clare pot fi găsite
într-un orăşel de munte din estul Rusiei...
resturile unui OZN prăbuşit.
Oamenii au văzut acest obiect ce zbura încet, la mică altitudine.
A căzut ca un bolovan.
Nu era de origine pământeană.
Unul dintre cei mai decoraţi piloţi de încercare din istoria Rusiei
este o femeie, Marina Popovich,
soţia cosmonautului Pavel Popovich.
Marina a stabilit peste 100 de recorduri
în perioada în care a activat în Forţele Aeriene Sovietice,
inclusiv acela de a fi prima femeie care a depăşit viteza sunetului.
Ca şi soţul ei, şi ea a avut întâlniri de gradul 3.
În 2003, Marina a publicat o carte
în care dezvăluie întâlnirile sale cu OZN-urile.
De asemenea, menţionează alte mii de experienţe similare
trăite de piloţii militari sau civili.
A vorbit despre ele la toate întrunirile la care a participat peste tot în lume...
cum ar fi povestea unui pilot de vânătoare
care a cerut permisiunea să deschidă focul
asupra unei nave neidentificate în formă de disc.
Brusc, s-a ivit un disc uriaş...
... ei doreau să tragă în el, el a spus că nu...
... nu voi trage pentru că nu reprezintă un pericol...
M-au trimis pe mine să-l interceptez...
S-a jucat cu mine ca şoarecele cu pisica.
Marina Popovich este unul dintre cei mai faimoşi aviatori din istorie.
A ocupat o poziţie care i-a permis să afle ceea ce ştie,
a fost o persoană cu relaţii.
A vorbit despre aproximativ 3.000 de cazuri OZN
care au avut loc în URSS de-a lungul anilor,
ceea ce, dacă luăm în considerare faptul că noi nu ştiam mai nimic
despre cazuistica OZN din fosta URSS,
reprezintă un număr important.
Se acordă o atenţie specială întâlnirilor avute de piloţi,
întrucât ei sunt capabili să aprecieze distanţele,
vitezele, altitudinea, la un alt nivel faţă de o persoană obişnuită.
Iar Marina Popovich şi-a dat silinţa
să adune toate aceste poveşti ale piloţilor.
De remarcat în mod special la afirmaţiile Marinei Popovich
este faptul că a aflat de la sursele sale
că sovieticii deţin resturile a nu mai puţin de cinci OZN-uri prăbuşite.
Chiar au întâlnit Marina şi Pavel Popovich,
laolaltă cu alţi piloţi sovietici, nave extraterestre ?
Dacă da, ar putea exista mult mai multe întâlniri
consemnate de autorităţile ruse,
care încă nu au fost dezvăluite publicului ?
Dalnegorsk, Rusia. 29 ianuarie 1986.
Imediat după ora 20:00,
zeci de oameni din acest orăşel minier din estul Rusiei
văd o sferă roşie ce se deplasa lent peste un munte din apropiere.
A părut că încetineşte, apoi s-a prăbuşit pe panta muntelui.
Mulţi au raportat că a avut loc un incendiu
vreme de mai bine de o oră după prăbuşire.
Sfera zboară peste Munţii Izvestkovaya, apoi ia foc.
A fost o explozie,
iar oamenii au vrut să vadă ce s-a întâmplat,
am citit declaraţii incredibile ale martorilor.
Datorită numărului mare de martori,
incidentul a devenit cunoscut drept "Roswell-ul rusesc".
La fel ca şi la Roswell,
au fost recuperate dovezi fizice de la locul prăbuşirii,
dovedind că ceva chiar s-a prăbuşit.
Unii localnici şi investigatori locali au mers la locul cu pricina,
unde au găsit resturi foarte interesante.
Deşi autorităţile au catalogat evenimentul ca fiind un meteorit,
analiza microscopică a resturilor a oferit rezultate neobişnuite.
Mostrele conţineau o ţesătură complexă din fibre metalice,
iar structura moleculară a metalului
părea că se schimbă când era expus la căldură.
Când au topit şi supus metalul la o analiză spectrală,
aurul, argintul şi alte metale dispăruseră.
În schimb, erau prezente titaniu şi molibden.
Deci, vorbim de un aliaj care se preschimba în alt aliaj.
Un lucru extrem de bizar.
Cred că erau resturi ale unei structuri nanotehnologice,
care sigur nu era de origine pământeană.
Ulterior, mostrele au fost analizate
de o serie de instituţii ştiinţifice sovietice,
iar o parte dintre ele au concluzionat că o asemenea tehnologie
încă nu există pe Pământ.
După evenimentul Dalnegorsk au existat o serie de alte observări
exact în aceeaşi zonă.
Unii oameni ar fi văzut un obiect ce ar fi aterizat
chiar la locul prăbuşirii.
S-ar putea ca obiectul prăbuşit la Dalnegorsk,
în prezenţa a sute de oameni,
chiar să fi fost o navă extraterestră ?
Ar putea dovezile fizice adunate să fie o dovadă incontestabilă
a faptului că fiinţe nepământene vizitează Pământul... de mii de ani ?
Adepţii paleoastronauticii spun că da
şi cred că ruşii au intrat în contact cu extratereştri
nu doar aici, pe Pământ... ci şi în spaţiu.
Susţin că au văzut şapte fiinţe angelice
ce însoţeau naveta lor spaţială.
Indiferent la ce au asistat, a fost ceva real.
Staţia Spaţială Salyut 7. 12 iulie 1984.
Cosmonauţii Oleg Atkov, Leonid Kizim şi Vladimir Solovyov
încep ziua 156 din cele 237 de zile de stat
la bordul staţiei ruseşti de cercetări.
Până în prezent, totul s-a desfăşurat conform planului,
însă în acea zi, cosmonauţi au asistat la un eveniment remarcabil.
În 1984, cosmonauţii sovietici de pe Salyut 7
au văzut o ciudată luminiscenţă portocalie în jurul staţiei spaţiale.
La prima vedere, s-au gândit că e o scurgere de gaz,
însă întreaga staţie era înconjurată de acest nor portocaliu,
iar în vreme ce uitau la el, norul a început să prindă formă.
Deodată, toţi au fost orbiţi de această lumină portocalie.
Când şi-au recăpătat vederea, au privit prin hublourile staţiei
şi au rămas perplecşi de ceea ce au văzut.
Ei susţin că au văzut şapte făpturi angelice,
care au însoţit staţia spaţială vreme de zece minute.
Cosmonauţii le-au descris ca fiind creaturi uriaşe, înaripate,
cu o înălţime de 24 de metri,
care păreau să aibă nimburi strălucitoare.
Autorităţile au considerat incidentul ca fiind o halucinaţie în grup,
generată de lipsa oxigenului şi fluctuaţiile de presiune.
În aceeaşi vară, alţi trei cosmonauţi s-au alăturat echipei Salyut 7,
toţi şase, încă o dată, asistând la apariţia fiinţelor înaripate.
Cum ar putea toţi aceşti cosmonauţi să aibă aceeaşi halucinaţie ?
Eu am impresia că nu a fost o halucinaţie,
că indiferent la ce au asistat ei... a fost real, a fost acolo.
Îngeri ?
Extratereştri ?
Habar n-am, însă...
când ne uităm la caracterul recurent al făpturilor înaripate în istoria umană,
din punct de vedere religios, cultural, mitologic...
vorbim despre ceva real ?
Aceşti îngeri, care tot apar, sunt, de fapt, entităţi extraterestre ?
Ar putea fiinţele înaripate văzute de echipajul Salyut 7
într-adevăr să fi fost extratereştri ?
Adepţii paleoastronauticii spun că da,
susţinând că apariţii similare au fost raportate de mulţi cosmonauţi ruşi.
Cosmonauţii sovietici sunt în dificultate când vine vorba de spus adevărul,
întrucât, deşi ei erau în prim-planul programului spaţial sovietic,
a existat mereu un obiectiv secret al programului spaţial,
respectiv acela de a dovedi
capabilitatea rachetelor balistice intercontinentale.
Ca urmare, cosmonauţii au fost nevoiţi să ascundă publicului larg
acele părţi ale misiunilor care erau secrete
şi ţineau de securitatea naţională,
ceea ce face toate aceste lucruri şi mai interesante
atunci când noi încercăm să stabilim ce au văzut ei când vorbesc
despre lucruri anormale pe care le-au întâlnit în spaţiu.
Trebuie să înţelegem că mulţi cosmonauţi,
chiar dacă au asistat la lucruri bizare în spaţiu,
sunt extrem de reţinuţi în a vorbi public despre ele,
temându-se să nu fie trecuţi în rezervă pe motiv de demenţă.
Însă e adevărat, unii dintre cosmonauţii ruşi şi sovietici
au avut experienţe foarte ciudate în spaţiu.
Ar putea întâlnirile bizare raportate de cosmonauţii şi piloţii ruşi
să aibă legătură cu artefactele descoperite în Urali şi Dalnegorsk ?
Adepţii paleoastronauticii cred că răspunsul ar putea fi găsit
prin examinarea nu doar a ceea ce cosmonauţii au văzut în spaţiu...
... ci şi a ceea ce au auzit.
Încă de când Yuri Gagarin a devenit primul om ajuns în spaţiu, în 1961,
atât ruşii, cât şi alţi astronauţi din întreaga lume,
au avut vedenii şi experienţe în spaţiu care sfidează orice explicaţie.
Probabil cel mai ciudat incident este cel cunoscut drept "şoapta spaţială".
Este vorba despre un cosmonaut anonim, denumit "Cosmonautul X",
care a vorbit despre o experienţă
pe care el şi un coleg au avut-o când se aflau pe orbită.
Cosmonautul a afirmat că a auzit pe cineva vorbindu-i în minte.
Se pare că ambii cosmonauţi au auzit aceleaşi şoapte
un fel de mesaj telepatic.
Acest murmur cosmic spunea că "ei" erau strămoşii cosmonautului,
dintr-un trecut foarte îndepărtat.
"Ei" i-au spus lucruri despre propria familie din Urali,
pe care nimeni nu avea cum să le ştie.
De asemenea, i-au spus că ar trebui să se întoarcă pe Pământ,
pentru că Rusia nu era pregătită pentru ce încerca să facă.
Ceva de genul, "întorceţi-vă acasă"
"şi pregătiţi-vă mai bine."
Au fost mai mulţi cosmonauţi.
Unii dintre ei nu au raportat incidentul,
de teamă să nu fie excluşi din programul spaţial,
însă au discutat între ei, aflând că li s-a întâmplat tuturor,
în diferite navete spaţiale.
Cum e posibil ca atât de mulţi cosmonauţi ruşi
să audă aceeaşi voce misterioasă în timpul misiunilor spaţiale ?
Ce a fost această voce celestă care încerca să comunice ?
Adepţii paleoastronauticii cred că este un alt exemplu
despre activitatea extraterestră
care abia acum începe să fie dezvăluită.
Cu toată această secretomanie din Rusia,
toate aceste lucrurile noi pe care le aflăm
par să indice că suntem abia la începutul drumului
în ceea ce priveşte aceste vizite extraterestre
care au avut loc peste tot în lume.
Există o bogăţie de informaţii în fosta URSS,
iar pe măsură ce occidentalii află lucruri noi
despre evenimentele şi apariţiile din Rusia, uimirea creşte.
Dacă am avea acces la unele dosare ruseşti despre extratereştri,
am putea găsi răspunsuri la unele întrebări pe care le avem,
pentru că s-ar putea întâmpla ca unele dintre aceste poveşti
să le confirme pe cele pe care deja le cunoaştem.
Dacă astfel s-ar întâmpla, concluzia ar fi una singură:
toţi am fost vizitaţi de aceeaşi vizitatori.
Se află în Rusia dovada finală că extratereştri au vizitat Pământul ?
E posibil ca astfel de informaţii să fi fost ascunse în mod deliberat ?
Şi dacă da...
s-ar putea ca cea mai convingătoare dovadă
să fie, încă, ţinută sub cheie ?
Poate că, pe măsură ce tot mai multe dosare secrete ruseşti devin publice,
vom descoperi că, ascuns în interiorul acestei arhive uriaşe,
se găseşte adevărul despre originile noastre extraterestre.
Traducerea şi adaptarea VLAD[ONE]